als_Latn dik_Latn sag_Latn
Një tjetër aksident me pasojë plagosjen e një 50-vjeçari është shënuar rreth orës 9.30 te mëngjesit te sotëm në kryqëzimin e autostradës Fushë Krujë-Milot. Aksidenti ka ndodhur gjatë kohës që 50-vjeçari, identiteti i të cilit ende nuk është bërë i ditur po kalonte rrugën. Ai është përplasur nga një fugon mallrash. I lënduari i është dërguar menjëherë me urgjencë për në spitalin e traumës në Tiranë nga vetë shoferi i fugonit. Më pas ai është arrestuar dhe është shoqëruar në komisariat. Ndërkohë një tjetër aksident është shënuar në aksin Lezhë – Shëngjin, ku ka mbetur i plagosur drejtuesi i mjetit dhe pasagjeri Eri Buçi, 25-vjeç. Mësohet se automjeti i drejtuar nga Elton Cara ka dalë nga rruga dhe është përplasur me një mur rrethues në anë të rrugës. Sipas informacioneve të policisë, dy të rinjtë janë dërguar në spitalin e Lezhës dhe janë jashtë rrezikut për jetën.
als_Latn